আমের জন্য বিখ্যাত দেশের দক্ষিন পশ্চিমাঞ্চলের জেলা মেহেরপুর। সেই আমকে কাজে লাগিয়ে জুস, আচারসহ নানারকমের পন্য তৈরি করে দেশ ও বিদেশের বাজার সৃষ্টির লক্ষ্যে মেহেরপুর সদর উপজেলার বারাদি বাজার সংলগ্ন এলাকায় গড়ে তোলা হয়েছিলো হাইটেক ফুড ইন্ডাস্ট্রিজ। প্রতিষ্ঠাতা এমডি মারা যাওয়ার পর কারাখানাটি রুগ্ন শিল্পে পরিনত হতে থাকে। পরবর্তিতে রুগ্ন শিল্পটিকে বাাঁচাতে এগিয়ে আসে ডেসটিনি গ্রুপ। ২০১১ সালের শেষ দিকে এই প্রতিষ্ঠানটিকে ক্রয় করে ডেসটিনি গ্রুপ। এভাবেই যখন ডেসটিনি গ্রুপ সারা বাংলাদেশের রুগ্ণ প্রতিষ্ঠানগুলোকে সচল করার কাজে হাত দিতে থাকে তখন শুরু হয় গভীর ষড়যন্ত্র। আজ সেই ষড়যন্ত্রের স্বীকার হয়ে হাইটেক ফুড প্রোডাক্ট ইন্ডাস্ট্রিজ আজ ধ্বংসের পথে। দীর্ঘদিন ধরে ডেসটিনি গ্রপের ব্যাংক হিসাব জব্দ, চেয়ারম্যান , এমডি কারাগারে থাকায় বন্ধ রয়েছে প্রতিষ্ঠানটি । কিন্তু প্রতিষ্ঠানটি চালু থাকলে এলাকাার হাজার হাজার মানুষের কর্মসংস্থান সৃষ্টি হতো। এলাকায় ব্যবসা বান্ধব পরিবেশ সুষ্টি হতো। অর্থনৈতিকভাবে সমৃদ্ধ হতো । অথচ দীর্ঘদিন ধরে প্রতিষ্ঠান বন্ধ থাকায় নষ্ট হতে চলেছে কোটি কোটি টাকার মেশিন। এদিকে, প্রায় ২ বছর বেতন না পেয়ে মানবতের জীবনযাপন করছেন সেখানে কর্মরত কর্মকর্তা ও নিরাপত্তাকর্মীরা। অনেকেই আবার দীর্ঘদিন বেতন না পেয়েই অন্যত্র চলে গেছেন। বেতন না পাওয়ায সন্তানাদি নিয়ে পড়েছেন নানা সমস্যায়। মানসিকভাবেই ভেঙে পড়েছেন তারা। ফলে ঠিকমত পাহারা দিতে পারছেন না এ সকল নিরাপত্তা কর্মীরা।